Pécsi Többcélú Agglomerációs Társulás

**Társulási Tanácsának**

**/2024 (**II.**12.) sz.** nyílt **határozata**

a PKSZAK családi bölcsőde hálózatának bővítéséhez kapcsolódó döntések meghozataláról

1. A Társulási Tanács úgy dönt, hogy egy új hét fős családi bölcsődét hoz létre a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat **Babóca Családi Bölcsőde** néven, Szabadszentkirály, Ady E. u. 37/A. szám alatt.
2. A Társulási Tanács úgy dönt. hogy az. 1. pont szerinti családi bölcsőde működtetéséről feladatellátási megállapodást köt Szabadszentkirály, Gerde, Velény és Pécsbagota települések önkormányzataival, az előterjesztés 1. sz. melléklete szerinti tartalommal.
3. A Társulási Tanács úgy dönt, hogy az 1. pont szerinti feladatellátással érintett ingatlan használatáról haszonkölcsön szerződést köt a tulajdonos Szabadszentkirály, Gerde, Velény és Pécsbagota települések önkormányzatával és a Szentlőrinci Kistérség Többcélú Önkormányzati Társulással az előterjesztés 2. sz. melléklete szerinti tartalommal.
4. A Társulási Tanács úgy dönt, hogy az 1. pont szerinti családi bölcsőde létrehozása érdekében a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat álláshelyeinek számát 1,75 fővel megemeli.
5. A Társulási Tanács elfogadja a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Alapító Okiratát és a Módosító Okiratot, amelyek az előterjesztés 3.sz és 4. sz. mellékletét képezik, és felkéri a Kulturális és Népjóléti Főosztály vezetőjét, hogy a törzskönyvi nyilvántartásban történő átvezetésről gondoskodjon.
6. A Társulási Tanács felkéri a Kulturális és Népjóléti Főosztály vezetőjét, hogy kezdeményezze a határozat 1. pontjában szereplő módosítás szolgáltatói nyilvántartásban történő átvezetését a Baranya Vármegyei Kormányhivatal Hatósági Főosztály Szociális és Gyámügyi Osztályánál.
7. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat módosításokkal egységes szerkezetbe foglalt szakmai programját és szervezeti és működési szabályzatát, a családi bölcsőde hálózat szervezeti és működési szabályzatát az előterjesztés 5. sz. 6. sz. és 7. sz. melléklete szerinti tartalommal elfogadja.
8. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Babóca Családi Bölcsőde szakmai programját és házirendjét az előterjesztés 8. melléklete szerinti tartalommal elfogadja.
9. A Társulási Tanács felhatalmazza a Társulási Tanács elnökét a határozat 2. és 3. pontja, valamint az 5. 7. és 8. pontjai szerinti dokumentumok aláírására.
10. Az új bölcsődéhez kapcsolódó kiadások fedezete az intézmény 2024. évi költségvetésében rendelkezésre áll.
11. A Társulási tanács felkéri Új Orsolya intézményvezetőt, hogy a szükséges intézkedéseket tegye meg.

**Határidő:** azonnal

**Felelős:** Pfeffer József elnök  
Dr. Osztásné dr. Varga-Pál Viktória főosztályvezető  
Dr. Deákné Dr. Pap Krisztina főosztályvezető  
Új Orsolya intézményvezető

**Kapják:** Pfeffer József elnök  
Dr. Osztásné dr. Varga-Pál Viktória főosztályvezető  
Dr. Deákné Dr. Pap Krisztina főosztályvezető  
Új Orsolya intézményvezető  
Szabadszentkirály, Gerde, Velény és Pécsbagota települések polgármesterei  
Szentlőrinci Kistérség Többcélú Önkormányzati Társulás elnöke